En 19-årig mand skabte uro i Ravnkilde ved Nørager, da han kort for klokken 11 ankom til den lokale Spar-købmand i stærkt påvirket tilstand. Han optrådte så voldsomt, at flere af kunderne blev utrygge, og politiet blev tilkaldt. Inden patruljen nåede frem, måtte to af de tilstedeværende passivisere ham og holde ham mod gulvet. Den 19-årige blev anbragt i detentionen og bliver nu sigtet for gadeuorden.
Stærkt påvirket 19-årig optrådte voldeligt hos købmanden